als_Latn dik_Latn sag_Latn
Z. Shaip Havolli është emëruar Drejtor i Agjencisë Kundër Korrupsion, nga Kuvendi i Republikës se Kosovës në seancën plenare të 16 Qershorit 2016 me mandat pesë vjeçar, në bazë të vendimit nr.05V-311.
Para se të emërohet në krye të Agjencisë Kundër Korrupsionit, - z. Havolli, që nga viti 2001 deri 2016 ka punuar në Policinë e Kosovës në pozita të ndryshme drejtuese në fushën e hetimeve. Ndërsa në dy vitet e fundit ka qenë Shef i sektorit të njësive regjionale për Hetimin e Krimeve Ekonomike dhe Korrupsionit, dhe ka mbajtur gradën e Majorit.
Është i specializuar ne fushën e Hetimit dhe Parandalimit të Krimeve Ekonomike, Korrupsionit, Pastrimit të Parave, në Luftimin dhe Parandalimin e Financimit të Terrorizmit, në Hetimin e Krimeve Transnacionle , Tatimeve, Prokurimit, dhe në fushën Pronësisë Intelektuale.
Gjatë karrierës së tij Z. Havolli ka dhënë një kontribut të çmuar në hartimin e shumë ligjeve, draft ligjeve, dhe dokumenteve të rëndësishme strategjike për zhvillimin e politikave, në fushën e zbatimit të ligjit. Në këtë drejtim ka qenë pjesëmarrës në shumë aktivitete vendore e ndërkombëtarë duke dhënë kontribut në harmonizimin e kuadrit ligjor dhe dokumenteve strategjike vendore me standardet më të larta ndërkombëtare.
Z. Havolli, ka qenë pjesë e proceseve të ndryshme për sa i përket plotësimit të normave juridike (fusha e zbatimit të Ligjit), për përmbushjen e kritereve për Marrëveshjen e Stabilizim Asocimit mes BE-së dhe Republikës së Kosovës. Një rol të rëndësishëm, në këtë drejtim ka luajtur edhe në zbatimin e rekomandimeve të BE-së për sa i përket plotësimit të kritereve për Liberalizimin e vizave për qytetarët e Republikës së Kosovës.
Z. Havolli ka përfunduar studimet Master në fushën e Menaxhimit, ndërsa Fakultetin në drejtimin, - Administrim të Biznesit dhe Marketingut. Po ashtu, ka përfunduar edhe Shkollën e Lartë Teknike në Universitetin e Prishtinës, drejtimi i Energjetikës.
als_Latn als_Latn als_Latn als_Latn als_Latn als_Latn